(F° 48, v°) Universis presentes litteras inspecturis, Johannes miseratione divina Autissiodorensis Episcopus, Salutem in Domino sempiternam. Notum facimus quod cum teneamur, ex antiqua consuetudine, Ecclesiam Senonensem in novitate nostra visitare, et professionem ibidem facere, ac eciam quamdam capam sericeam solvere: promictimus in verbo Episcopi premissa, infra diem dominicam primam quadragesime proximo venture, ibidem facere et eciam totaliter adimplere, et quecumque alia jura ad que tenemur de consuetudine vel de jure, cessantibus legitimis impedimentis, prout predecessores nostri Episcopi Autissiodorenses, iuxta morem antiquum, consueti sunt facere in eorum novitate. Et hec omnibus quorum interest, tenore presentium, intimamus, quibus sigillum nostrum apponi fecimus in testimonium veritatis. Datum anno Domini millesimo CCC° quadragesimo secundo, die Jovis post festum beati Martini estivalis.